ครม.อนุมัติงบพีอาร์ไทยจัดไป39ล้าน
จัดงบพีอาร์ 39 ล้านบาท ฟื้น “ภาพลักษณ์” ประเทศ หลังน้ำท่วมวิกฤตเศรษฐกิจ
2 พ.ค. 2555

จัดงบพีอาร์ 39 ล้านบาท ฟื้น “ภาพลักษณ์” ประเทศ หลังน้ำท่วมวิกฤตเศรษฐกิจ
นายอนุสรณ์ เอี่ยมสะอาด รองโฆษกประจำสำนักนายกรัฐมนตรี รักษาการโฆษกประจำสำนักนายกฯ เปิดเผยว่า คณะรัฐมนตรี (ครม.) อนุมัติงบประมาณ 39 ล้านบาท เพื่อใช้ตามยุทธศาสตร์และการรณรงค์เพื่อเสริมสร้างภาพลักษณ์ของประเทศ หรือรีแบรนดิงประเทศไทย ระยะแรก
งบดังกล่าวจะใช้ในกิจกรรมสร้างความเชื่อมั่นประเทศคู่ค้าของไทย เช่น การเผยแพร่ศักยภาพเศรษฐกิจไทยต่อเวทีเศรษฐกิจโลกหลังฟื้นตัวจากวิกฤตเศรษฐกิจ อุทกภัย และความขัดแย้งทางการ เมืองของไทย และการจัดกิจกรรมประชาสัมพันธ์การเป็นเจ้าภาพจัดการประชุมเวิลด์ อีโคโนมิก ฟอรัม เอเชียตะวันออก ที่จัดในวันที่ 30 พ.ค.-1 มิ.ย. 2555
สำหรับโครงการประชาสัมพันธ์ประเทศระยะที่ 2 ที่จะดำเนินการผ่านสื่อชั้นนำเพื่อเกิดความตระ หนักในศักยภาพของไทย ที่เสนอวงเงิน 150 ล้านบาทนั้น ครม.ให้คณะกรรมการยุทธศาสตร์ฟื้นฟูภาพลักษณ์ของประเทศ เสนอรายละ เอียดให้ ครม.อนุมัติต่อไป
นายอนุสรณ์ ระบุว่า การสร้างความเชื่อมั่นและฟื้นฟูภาพลักษณ์ความน่าเชื่อถือของประเทศจำเป็นต้องกำหนดยุทธศาสตร์ทั้งภายในและนอกประเทศอย่างมีเอกภาพ